Mustvee raudteejaam

Mustvee raudteejaam oli raudteejaam Jõgeva maakonnas Mustveel.
Mustvee jaam oli kitsarööpmelise Sonda–Mustvee raudtee lõppjaam.

Jaam avati ühes raudteega 1. augustil 1926. Raudteejaamast siirdus lisaks 1,4 km pikkune harutee Mustvee sadamasse.SONDA–MUSTVEE RAUDTEE 95; ajavakk.ee

Mustvee raudteejaam suleti 1968. aasta mais seoses Avinurme–Mustvee kitsarööpmelise raudteelõigu sulgemisega.Mustvee jaam; Histrodamus

Jaamahoone
pisi|Endine Mustvee jaamahoone aastal 2024
Mustvee jaamahoone rajati mõned aastad pärast raudtee valmimist. Enne seda täitsid jaamahoone funktsiooni vanad kaubavagunid.

Pärast raudtee sulgemist anti jaamahoone Põltsamaa autobaasile ning ehitati ümber puhkekoduks.Jaamahoonest saab puhkekodu; Punalipp : EKP Jõgeva Rajoonikomitee ja Jõgeva Rajooni RSN häälekandja, nr. 5, 11. jaanuar 1972 (DIGAR)

Mustvee jaamahoone (aadressil Tähe 9a) on säilinud tänini ja kasutusel elamuna. Ümberehitustega on selle välimus tundmatuseni muutunud. 
Kunagise jaama asukohta meenutavad veel mõningad raudteetammid ja kaubaaidad. Vedurite ümberpööramiseks mõeldud jaama kolmnurk on samuti aimatav. Mustvee jaam, veebiviidePostimees - "Kohalik rahvas hoiab mälestust Alutaguse raudteest elus" 13.12.2008

Viited

Välislingid
 Kui raudtee Mustveesse jõudis ...; Vooremaa, nr. 38, 12. mai 2023 (DIGAR)
 FOTO: Mustvee jaam aastal 1965; Baltic Trains Picture Gallery

Kategooria:Eesti raudteejaamad
Kategooria:Eesti kitsarööpmeline raudtee
Kategooria:Mustvee